Kamu bisa jelasin ke aku soal Warganegara Malaysia berketurunan Indonesia dalam bahasa melayu?

Warganegara Malaysia berketurunan Indonesia, juga dikenali sebagai Anak Dagang ialah rakyat Malaysia yang berketurunan Indonesia. Dewasa ini, terdapat sebilangan besar orang Melayu Malaysia yang mempunyai garis keturunan daripada kumpulan etnik di Indonesia dan telah memberikan banyak peranan penting dalam pembentukan dan pembangunan negara Malaysia, kebanyakan mereka telah diasimilasikan dalam masyarakat Etnik Melayu tempatan dan hampir semua keturunan Indonesia di Malaysia telah berkelompok sebagai sebahagian daripada masyarakat Melayu atau secara khusus yang dipanggil kumpulan "Anak Melayu Dagang".

Bancian di Malaysia tidak mengkategorikan orang daripada kumpulan etnik di Indonesia sebagai kumpulan etnik yang berasingan (seperti Suku Jawa, Minangkabau, Banjar, Bugis dll), tetapi dikelompokkan sebagai sebahagian daripada Orang Melayu. Berbeza dengan Indonesia, di Malaysia, takrifan Melayu telah diperluaskan kepada semua orang yang bertutur dalam bahasa Melayu, beragama Islam, dan mengikut tradisi dan adat Melayu, boleh dirujuk sebagai kumpulan "Melayu", bahkan orang asing yang berkahwin dengan orang Melayu dan memeluk Islam juga boleh diterima sebagai sebahagian daripada masyarakat Melayu. Di Malaysia terdapat kecenderungan politik untuk cuba meletakkan semua kumpulan etnik yang boleh dan memahami bahasa Melayu dan beragama Islam di bawah satu panji - Melayu ("Jika anda bercakap Melayu dan anda Islam, anda adalah Melayu"). Ini tidak berlaku di Indonesia yang mana semua etnik mempunyai identiti budaya masing-masing yang diiktiraf dan dihormati oleh kerajaan. Faktor ini juga menjadi punca konflik tuntutan budaya bertindih antara Indonesia dan Malaysia, mengakibatkan tuduhan pihak Indonesia bahawa Malaysia cuba memadamkan sejarah budaya yang didakwanya.

Beberapa kumpulan etnik dari Indonesia seperti orang Aceh, Minangkabau, Mandailing, Orang Jawa, Banjar dan Bugis mempunyai sejarah penghijrahan yang panjang dan ketara ke Malaysia dan telah membentuk masyarakat yang besar di Malaysia. Negeri Sembilan khususnya mempunyai ramai orang Minangkabau, di mana masyarakat sosiobudaya di sana kebanyakannya mengamalkan budaya Sumatera Barat, kemudian Aceh di Kedah, Jawa di Johor, Banjar di Perak dan Bugis di Selangor dan Sabah. Terdapat 3 orang raja dan 6 orang perdana menteri Malaysia yang juga mempunyai garis keturunan etnik dari Indonesia, seperti raja Johor dan Selangor yang mempunyai garis keturunan Bugis, dan Raja Negeri Sembilan yang mempunyai garis keturunan Minangkabau. Bekas perdana menteri pertama Malaysia Tunku Abdul Rahman, Najib Razak dan Muhyiddin Yassin masing-masing mempunyai garis keturunan dari Minangkabau, Bugis dan Jawa.